projecte-aina/catalan_government_crawling huggingface dataset:
Del 23 al 27 de juliol del 2018
Internacionalitza't al mercat xinès!
La combinació de la ràpida evolució del comerç electrònic i la magnitud del mercat xinès, resulta en diferents oportunitats de negoci per a les empreses catalanes.
La creixent classe mitjana xinesa i l'augment de naixements fan viable la exportació de joguines i productes per a infants amb una qualitat i originalitat superior.
Entre els dies 25 i 27 de juliol tindrà lloc a Xangai la fira CBME, la fira més gran del món del sector infantil, nadons i maternitat.
Aquesta congrega en uns dies a compradors, distribuïdors i proveïdors de la indústria de tot el planeta.
Així doncs la fira es converteix en el millor lloc per contactar amb potencials socis i distribuïdors comercials a la Xina.
Les empreses participants podran gaudir d'un ajut de 1.190 € (import bossa viatge) en concepte de bossa de viatge (segons normativa).
Estàs interessat en aquest mercat?
Donar a conèixer de primera mà la composició del mercat de productes infantils a la Xina i la importància dels actors online.
Fer els primers contactes amb potencials distribuïdors i socis comercials per tal de prospectar oportunitats de negoci.
Una empresa del sector infantil o maternitat que vulgui conèixer el mercat online i/o offline a la Xina.
L'art de vendre és l'art de generar confiança i credibilitat.
La primera part de la sessió anirà dedicada a simular la conversa amb un client potencial i donar feedback a 6 startups pre-seleccionades amb criteris d'invertibilitat i segons l'interès pedagògic (aquells que sigueu seleccionats ho sabreu el mateix dia del taller, així que vingueu tots ben preparats!).
El treball previ fet amb les 6 startups seleccionades servirà a la resta de participants per entendre com millorar el seu propi discurs comercial.
A través d'aquestes, revisarem l'estructura de la conversa i mirarem com podem conduir-la de forma natural al tancament.
Posarem èmfasi en com descobrir què vol comprar el teu client abans de presentar la solució.
Volem que tots sortiu amb la sensació que vendre no és una lluita on heu de sortir guanyadors.
Amb la pràctica experimentareu la venta com una dansa i un diàleg que genera confiança i credibilitat sense cap mena de pressió.
La sessió serà conduïda per Sergi Mora, coordinador Start-Up Catalonia i autor de "El Pitch Ganador", i tindrà lloc a les instal·lacions del Payment Innovation Hub (Pier01).
No pots assistir a aquesta sessió?
No et perdis la següent sessió del setembre.
Dinamitzar l'ecosistema emprenedor.
Una startup o un emprenedor amb elevat potencial de creixement que ven en reunions amb clients (típicament B2B), però també B2C en els casos en que hi ha reunions o presentacions comercials on es conversa amb el client.
divendres, 20 de juliol del 2018
En aquesta sessió coneixeràs les característiques principals de la convocatòria d'ajuts per a la realització de projectes empresarials d'R+D Nuclis locals, que incentiven la realització d'activitats de recerca industrial i desenvolupament experimental en projectes d'economia circular, específicament en l'àmbit dels residus.
Aquesta línia d'ajuts està gestionada conjuntament per l'Agència de Residus de Catalunya i ACCIÓ.
Els Nuclis d'R+D en projectes d'economia circular donen suport a la realització de projectes de recerca i desenvolupament, que realitzin empreses amb seu productiva a Catalunya, amb un pressupost mínim de 200.000 euros (individual) i 500.000 euros (col·laboratius) i dins de l'àmbit de l'economia circular, específicament en l'àmbit dels residus.
Els projectes subvencionables mitjançant aquesta línia d'ajuts han d'estar especialment relacionats amb la generació i gestió dels residus i comportar nous processos o la millora tecnològica dels ja existents, en un d'aquests tres àmbits:
Conèixer les característiques dels ajuts Nuclis d'R+D d'economia circular i la seva convocatòria en l'àmbit dels residus.
Una pime o gran empresa amb activitat d'R+D i més d'un any de vida, que contempli el cicle dels recursos i plantegi un model basat en reutilitzar, reparar, remanufacturar i reciclar els materials i productes existents, davant la utilització de matèries primes.
Participa en aquesta jornada i coneix,a partir de l'experiència personal de Xavier Berneda, els secrets per fer créixer una empresa familiar.
Néixer en una família de sabaters no et converteix en sabater i molt menys en empresari, només et dona les eines per ser-ho.
Xavier Berneda, propietari de MUNICH i CEO del holding Bern2Run va tenir aquesta oportunitat de petit i la va saber aprofitar i res del que ha aconseguit és fruit de la casualitat.
Descobreix com es gestiona una empresa familiar com si fos una startup, la complexitat d'un traspàs generacional, els errors i aprenentatges d'un empresari de referencia en el sector de l'esport i la moda streetwear.
Si t'interessa aquest acte també t'interessarà el Sales Pitch Coaching.
Conèixer a través d'una experiència personal, les claus per fer créixer una empresa familiar.
Ajut per iniciar o consolidar les primeres etapes de la internacionalització de l'empresa.
Data de finalització 30/06/2021
El Programa de Cupons a la Internacionalització ofereix ajuts a empreses per a la contractació de serveis orientats a la seva internacionalització, els proveïdors dels quals seran les entitats empresarials acreditades per ACCIÓ com Agents de Suport a la Internacionalització.
La llista de proveïdors acreditats es pot consultar a la pagina web d'ACCIÓ.
- Empreses que exportin un màxim del 15% de la seva facturació, en base a les dades del darrer exercici tancat i,
- acreditin una facturació mínima de 100.000 euros i una facturació mínima per exportacions de 5.000 euros l'any 2019.
Un mateix beneficiari pot sol•licitar, per serveis diferents, més d'un ajut per aquest programa, però amb un cost subvencionable màxim de 4.000 euros per al conjunt de sol•licituds fetes
Als efectes d'aquesta convocatòria s'entén com a empresa tota entitat, qualsevol que sigui la seva forma jurídica, que estigui legalment constituïda en el moment de presentació de la sol·licitud i que exerceixi una activitat econòmica.
• Plans de promoció internacional.
Ha d'incloure els següents estadis: selecció de producte/servei a internacionalitzar, preselecció de països, selecció de països, selecció de canal de distribució, llistat de potencials clients.
• Subcontractació Export Manager.
La intensitat de l'ajut serà d'un màxim del 80% del cost del servei, amb un ajut màxim de 2.400 euros pel cupó al pla de promoció internacional i de 4.000 euros pel cupó a la subcontractació d'un Export Manager.
Els projectes es podran executar entre la data de publicació de la convocatoria al DOGC i el 30 de juny de 2021.
El procediment de concessió serà el de concurrència no competitiva i les sol•licituds es resoldran per ordre d'entrada dels expedients al registre i fins a l'exhauriment del pressupost.
Data de finalització 24/07/2021
L'objecte d'aquesta convocatòria és pal·liar i actuar de manera immediata, davant les conseqüències derivades de la crisi econòmica provocada pel COVID-19, mitjançant la concessió de subvencions directes a autònoms, petita empresa i microempresa, comerç minorista i persones dedicades al sector cultural, que hagin vist disminuïts els seus ingressos, per tal de pal·liar els efectes negatius que ha tingut aquesta crisi sanitària, i poder fer front a despeses i perjudicis ocasionats pel tancament dels seus establiments o suspensió de la seva activitat, facilitant d'aquesta manera el manteniment de l'activitat comercial i la promoció econòmica.
La quantia de l'ajuda ascendirà a un màxim de 400,00 euros.
Data de finalització 31/07/2021
L'objecte d'aquestes bases és incentivar l'aprofitament de les noves oportunitats i reptes de la transformació digital mitjançant subvencions a les empreses ubicades a Molins de Rei amb un màxim de deu treballadors, que s'adaptin a les tecnologies 4.0 que siguin necessàries per a continuar sent competitives i contribuir al seu creixement.
L'Ajuntament de Molins de Rei subvencionarà amb un import màxim de 1.500€ per empresa pel finançament de despeses relacionades amb:
- Presència i imatge en internet: web, xarxes socials i màrqueting digital.
- Comerç electrònic, e-commerce.
- Digitalització de serveis i solucions: factura i signatura electrònica, plataformes de gestió (CRM, ERP...), robotització automatitzada de processos (RPA).
- Solucions Relacionades amb l'ús de sensors i dispositius portàtils, l'anàlisi de les dades i la robòtica.
- Adaptació de sistemes al Reglament General de Protecció de dades.
- Altres despeses relacionades amb la implantació de tecnologies 4.0 que s'identifiquin com estratègiques per la competitivitat de l'empresa.
D'acord amb l'informe emès per l'assessor del projecte de capacitació en tecnologies 4.0.
Data de finalització 31/07/2021
L'objecte d'aquestes bases és incentivar la creació del propi lloc de treball per part de persones de Molins de Rei en situació de desocupació o que ubiquin la seva activitat econòmica a Molins de Rei, que es constitueixen en treballadors autònoms per desenvolupar una activitat empresarial o professional.
S'entendrà per treballador autònom (o per compte propi) aquell que realitza de forma habitual, personal i directa una activitat econòmica, amb caràcter lucratiu sense subjecció, per això, a cap contracte de treball i encara que utilitzi el servei remunerat d'altres persones i es trobi integrat dintre del camp d'aplicació del Regim Especial de Treballadors Autònoms (RETA).
L'Ajuntament de Molins de Rei subvencionarà amb un import màxim de 2.300€ per persona emprenedora pel finançament de despeses relacionades amb:
- Quotes mensuals corresponents del RETA, dels dotze primers mesos, un cop deduïdes les subvencions d'altres administracions pel mateix concepte, i que compleixin amb els requisits establerts en aquestes bases, fins a un import màxim de 800€.
- Quotes col·legials professionals o carnets professionals, fins els primers sis mesos d'alta.
- L'import de la taxa municipal de llicències d'obres per inici d'activitat i ICIO.
- El cost de l'informe tècnic o projecte del negoci expedit per un arquitecte/a o enginyer.
- Les despeses notarials de l'escriptura pública de constitució i gestions registrals. - Les despeses de lloguer i/o domiciliació en un local industrial, comercial, oficina o parada de mercat ubicada a Molins de Rei, amb un màxim del 50% de l'import i per un màxim de 250€ al mes, fins a 6 mesos.
- Altres despeses relacionades amb l'inici d'activitat emprenedora, que prèviament hagin estat presupostades en el pla d'empresa.
Data de finalització 30/11/2021
Tenen per objectiu la concessió d'ajuts per a la contractació de serveis d'innovació i implementació de tecnologies que incloguin els aspectes relacionats amb la transformació tecnològica cap a la Indústria 4.0, amb la finalitat que els beneficiaris millorin els seus productes, serveis i/o processos.
Aquests ajuts van dirigits a pimes amb:
Els serveis que es poden subvencionar mitjançant aquest programa d'ajuts són els següents:
- Diagnosi Indústria 4.0: actuacions destinades a la contractació de serveis d'assessorament a proveïdors acreditats per a la realització de diagnosis que permetin la identificació d'oportunitats d'incorporació de tecnologies de la indústria 4.0 en l'empresa (alineades amb la seva estratègia de negoci), així com l'establiment de plans de transformació que contemplin i incloguin les oportunitats detectades anteriorment.
La quantia de la subvenció per aquest programa serà d'un màxim de 8.000 euros, sempre i quan no superi el cost de l'actuació subvencionada.
- Implantació Indústria 4.0: actuacions destinades a la contractació de serveis d'assessorament a proveïdors acreditats per a la implantació d'actuacions contemplades en el pla de transformació (cap a la indústria 4.0) / (digital) de l'empresa i que permeti la integració de tecnologies de la indústria 4.0, la realització de proves pilot o testeig de tecnologies i l'accés a infraestructures tecnològiques, instal·lacions o arquitectures singulars.
La quantia de la subvenció per aquest programa serà d'un màxim de 8.000 pel Cupó diagnosi indústria 4.0 o d'un màxim de 20.000 euros pel Cupó implantació indústria 4.0, sempre que no superi el cost de l'actuació subvencionada.
Els projectes subvencionats es podran executar entre l'1 de gener de 2020 i el 30 de novembre de 2021.
El procediment de concessió serà el de concurrència no competitiva i les sol•licituds es resoldran per ordre d'entrada dels expedients al registre i fins a l'exhauriment del pressupost.
Data de finalització 31/12/2020
Préstecs per a petites i mitjanes empreses que vulguin finançar inversions o necessitats de circulant per créixer, obrir nous mercats, fer nous desenvolupaments o enfortir les activitats de l'empresa.
Les operacions aprovades a través d'aquesta línia compten amb unes condicions preferents gràcies al cofinançament del Fons Europeu de Desenvolupament Regional (FEDER) de la Unió Europea, en el marc del Programa operatiu 2014-2020, que té l'objectiu d'invertir en creixement i ocupació.
Termini: de 2 a 5 anys, amb fins 1 any de carència inclòs.
Termini: de 5 a 15 anys, amb fins 2 anys de carència inclosos.
Ajuts a projectes d'innovació per l'empresa.
Data de finalització 05/06/2018
Ajuts adreçats a projectes empresarials de caràcter internacional orientats a mercat, presentats per una única empresa espanyola, dins d'un consorci internacional.
Aquests projectes poden comprendre tant activitats de recerca industrial com de desenvolupament experimental.
L'import màxim de subvenció per sol·licitud i projecte és de 400.000 euros, amb els següents límits:
Per a les petites empreses, fins al 50% del pressupost finançable aprovat.
Per a les mitjanes empreses, fins al 40% del pressupost finançable aprovat.
Per a les grans empreses, fins al 30% del pressupost finançable aprovat.
La percepció de les ajudes serà incompatible amb qualsevol altra subvenció o ajut destinada al mateix projecte
El pressupost finançable mínim és de 150.000 €
Data de finalització 31/12/2019
Finançament de projectes de caràcter aplicat (molt propers al mercat), amb risc tecnològic mig/baix i períodes curts de recuperació de la inversió, que permetin millorar la competitivitat de l'empresa mitjançant la incorporació de tecnologies emergents en el sector.
Destinat a empreses amb projectes d'innovació tecnològica amb alguns dels següents objectius:
Incorporació i adaptació activa de tecnologies que suposin una innovació en l'empresa, així com els processos d'adaptació i millora de tecnologies a nous mercats.
Aplicació del disseny industrial i enginyeria de producte i procés per a la millora tecnològica.
Aplicació d'un mètode de producció o subministrament nou o significativament millorat.
No hi ha cap restricció pel que fa a sector o tecnologia.
En aquests projectes es finançia l'adquisició d'actius fixos nous que suposin un salt tecnològic important per a l'empresa que realitza el projecte; costos de personal; materials i consumibles; contractació de serveis externs; despeses generals i despeses de l'informe d'auditoria del projecte.
Tipus d'interès fix amb dues opcions en funció del període d'amortització triat:
Amortització a 3 anys: Euribor a un any + 0,2%.
Amortització a 5 anys: Euribor a un any + 1,2%.
Préstec de fins al 75% del pressupost finançable (fins al 85% si va cofinançada amb FEDER).
Carència: 1 any des de la finalització del projecte.
Avançament del 35% de l'ajut amb límit de 400.000 euros, sense exigència de garanties addicionals i de fins al 75% amb avals considerats suficients pel CDTI per la diferència.
L'empresa haurà de finançar com a mínim el 15% del pressupost del projecte amb recursos propis o finançament aliè.
Línia d'ajuts per dotar de finançament addicional per a la contractació de la persona investigadora contractada pels projectes aprovats d'acord amb les convocatòries de TECNIOspring PLUS dels anys 2017 i 2018 que han estat afectats per les conseqüències de la declaració de l'estat d'alarma per la crisi sanitària de la COVID-19.
Data de finalització 20/07/2020
Finançament addicional per a cobrir la despesa en cost salarial que comporta per a les entitats beneficiàries dels ajuts atorgats a l'empara de les de les Resolucions EMC/1473/2017, de 19 de juny i EMC/959/2018, de 10 de maig, la necessitat d'ampliar el període de contractació de la persona investigadora a càrrec dels projectes subvencionats vigents arrel de la declaració de l'estat d'alarma provocat per la COVID-19 en virtut del Reial Decret 463/2020, de 14 de març, pel que es declara l'estat d'alarma per a la gestió de la crisi sanitària ocasionada per la COVID-19 i totes les seves pròrrogues i/o per les seves conseqüències fins a un màxim de 3 mesos.
Instrument financer amb l'objectiu d'afavorir les exportacions espanyoles incentivant la concessió de crèdits a tipus d'interès fix per part de les entitats financeres.
Data de finalització 31/12/2019
Instrument financer que s'assembla a una assegurança de tipus d'interès, amb l'objectiu d'afavorir les exportacions espanyoles incentivant la concessió de crèdits a tipus d'interès fix per part de les entitats financeres.
El tipus de crèdit és el concedit per una entitat financera a un termini d'amortització superior a dos anys i a un tipus d'interès fix que es determina segons les regles acordades en el denominat Consens OCDE.
L'ajust recíproc d'interessos es calcula amb la diferència entre el rendiment real que obté l'entitat financera pel crèdit d'exportació que ha concedit al tipus de Consens (CIRR) menys el cost de finançar-se en el mercat interbancari en la moneda de denominació del crèdit, més un marge de gestió.
Segons aquest resultat es produeix un pagament de l'ICO a l'entitat, o viceversa.
Els avantatges per al deutor i per a l'exportador són que el primer redueix el seu risc de finançament, eliminant la incertesa lligada a l'evolució del tipus d'interès, i el segon coneix per endavant el cost d'endeutament que oferirà als seus potencials compradors, a més de trobar-se en les mateixes condicions que els seus competidors en altres països.
L'entitat financera que atorgui el crèdit a l'exportació presentarà a l'ICO, juntament amb l'imprès de sol · licitud, tota la documentació que li sigui requerida per aquest.
Data de finalització 01/01/2021
El Pla Àfrica d'ACCIÓ t'apropa les oportunitats i realitats de negoci a la zona de l'Àfrica subsahariana.
Si busques ampliar les teves fronteres de negoci, explora tot el que aquest continent et pot oferir.
El Pla Àfrica et permetrà conèixer la realitat d'aquest continent, col·laborar amb altres empreses que ja hi tenen experiència i començar a fer-hi negoci.
De la mà de les Oficines Exteriors de Comerç i Inversions de Johannesburg (Sud-àfrica), Accra (Ghana) i Nairobi (Kenya) podràs arribar a una vintena de mercats.
Coneix, col·labora i internacionalitza't a Àfrica!
Data de finalització 31/12/2018
Programa dirigit a empreses que estiguin en qualsevol fase del procés d'expansió internacional, des de la iniciació fins a la consolidació, tant en implantació comercial com productiva.
PIMEC, en col·laboració amb AUREN, t'assessorarà i executarà la implantació de l'empresa en el país destí que desitgis, adequant el procés de manera flexible per tal de cobrir les teves necessitats.
Assessorament sobre la forma d'implantació més convenient
Determinar la forma més òptima d'obtenir en el país d'origen el cash generat en el país destí
Valorar la viabilitat del projecte d'implantació a l'exterior
Executar la implantació jurídica, fiscal, laboral i financera de l'empresa en el país destí
Control de gestió des de la matriu sobre l'activitat que es desenvolupa en el país.
PIMEC – Petita i Mitjana Empresa de Catalunya
Suport a l'exportació de les micro, petites i mitjanes empreses de Catalunya
Data de finalització 31/12/2018
Aquest servei del Departament Internacional de Pimec posa a disposició de les empreses un expert sènior internacional, que assumeix les funcions d'export manager, amb dedicació a temps parcial i un equip de suport format per tècnics junior.
El professional de referència té més de 10 anys d'experiència en comerç internacional.
Aquest professional, s'incorpora dins de l'equip de l'empresa per a desenvolupar l'àrea internacional, orientant-la a les exportacions.
Les seves tasques consistiran principalment en:
· Selecció estratègica de mercats potencials.
Anàlisi de l'empresa i producte, i pla d'internacionalització a mida.
· Recerca, contacte i negociació amb els possibles canals de distribució.
· Presentació de l'empresa als clients i/o distribuïdors o agents potencials.
Integració dins de l'equip professional de l'empresa.
· Disponibilitat del professional per a viatjar a l'estranger.
· Flexibilitat per adaptar-se a les necessitats específiques de cada empresa.
· Optimització dels recursos que l'empresa destina a internacionalitzar-se.
· Identificació i contacte amb clients potencials en els països seleccionats.
· Localització de partners per a la creació de xarxes comercials a l'estranger.
· Internacionalització de la marca, el producte i de l'empresa.
PIMEC – Petita i mitjana empresa de Catalunya
Finançament de projectes d'inversió en innovació que permitin la internacionalització i creixement empresarial dels seus beneficiaris.
Els projectes han d'estar dirigits a la incorporació de tecnologies necessàries per a l'adaptació a nous mercats, millorar la posició competitiva de l'empresa i contribuir a la generació de valor afegit.
Tipus d'interès fix en funció de les característiques de l'empresa i que es situa al voltant del 2% aproximadament.
Préstec de fins el 75% del pressupost total finançable.
Període d'amortització: 7 anys.
Avançament del 25%, 50% o 75% del préstec fins un màxim de 4M€ sense garanties addicionals
Pressupost màxim del projecte: 10.000.000€
Durada del projecte: màxim 24 mesos.
Garanties: Es demanaran avals d'entitats financeres pel 50% del préstec, que poden arribar al 100% segons l'anàlisi econòmic-financer realitzat pel CDTI.
L'espai on reforçar la teva estratègia
Data de finalització 01/01/2021
Imagina un espai on trobar les eines i instruments clau per definir l'estratègia que et faci més competitiu.
Un lloc on puguis conèixer les estratègies guanyadores del teu negoci, on aprendre d'altres experiències i on poder accedir a tot el coneixement del teu ecosistema empresarial.
Aquest espai el trobaràs com a membre d'un clúster, una concentració d'empreses, institucions i agents relacionats en un entorn proper que competeixen i alhora cooperen.
Ser membre d'un clúster et permetrà reforçar la competitivitat de l'empresa amb el desenvolupament d'habilitats clau, de tecnologies i de relacions en xarxa entre fabricants, clients i proveïdors.
No esperis més i troba el teu clúster!
Línia extraordinaria de crèdits de circulant gestionada per CESCE per assegurar operacions d'empreses exportadores - COVID 19
Data de finalització 31/12/2020
Empreses espanyoles considerades com a pimes (segons definició del Reglament UE), així com altres empreses de major mida, sempre que siguin entitats no cotitzades en les que concorrin les següents circumstàncies:
Queden excloses aquelles empreses en situació concursal o pre-concursal o que tinguin incidències d'impagament amb empreses del Sector Públic o deutes amb la Administració, registrades abans del 31 de desembre de 2019.
Telèfon atenció client 902 11 10 10